text: KIF Kolding København taber 
  29 august 2015 kl. 15.53
  Med et stærkt forsvar og en flot anden halvleg sejrede BSV hjemme mod KIF Kolding København i første ligakamp.
  De forsvarende mestre fra KIF Kolding København åbnede årets håndboldsæson i Silkeborg mod Bjerringbro-Silkeborg (BSV), men der var langt til mesterskabsform for det jysk-københavnske hold.
  Især en flot anden halvleg af BSV betød en relativt sikker hjemmesejr på 24-18 i en kamp, hvor mestrene på intet tidspunkt var foran.
  